Kota Damansara

Kota Damansara (; ) ialah sebuah kawasan perbandaran di Lembah Klang, Malaysia. Secara pentadbiran, Kota Damansara merupakan petempatan dalam zon pecahan pentadbiran Mukim Sungai Buloh, iaitu satu daripada empat mukim dalam Daerah Petaling. Selangor. Kota Damansara juga merupakan sebuah bandar dalam selian Majlis Bandaraya Petaling Jaya (MBPJ) dan dimiliki oleh Perbadanan Kemajuan Negeri Selangor (PKNS). Kota Damansara dikenali sebagai Seksyen PJU 5 (Petaling Jaya Utara 5) dan mempunyai luas sekitar . Ia dipecahkan kepada 13 seksyen.

Sejarah 

Sebelum petempatan Kota Damansara diwujudkan, kawasan bandar ini merupakan sebahagian daripada Hutan Rizab Sungai Buloh. Hutan Rizab Sungai Buloh telah diwartakan pada tahun 1898 dan merupakan hutan simpan kekal yang tertua di Malaysia. Pada tahun 1992, Perbadanan Kemajuan Negeri Selangor (PKNS) telah diberi mandat untuk membangunkan kawasan perbandaran yang baharu dengan mengambil sebahagian jajahan hutan simpan itu yang di mana telah dinyahwartakan pada tahun 1983. Nama awal bagi kawasan perbandaran ini ialah dikenali sebagai Pusat Bandar Sungai Buloh. Nama Kota Damansara dipilih secara rasminya pada tahun 1999 oleh kerana pembangunan yang semakin pesat di kawasan Lembah Klang dan diselaraskan dengan arus kemajuan.

Sebahagian jajahan Hutan Simpan Sungai Buloh telah diwartakan oleh Kerajaan Negeri Selangor pada tahun 2009. Tujuan pewartaan hutan ini ialah untuk mengelakkan kawasan hutan simpan itu diteroka dan dibangunkan secara komersial. Kawasan itu kini dikenali sebagai Taman Eko Rimba Kota Damansara (sebelum ini dikenali sebagai Hutan Simpan Komunti Kota Damansara; ) dan telah menjadi daya tarikan para pelancong tempatan mahupun pelancong luar untuk aktiviti mendaki bukit, meredah hutan, perkhemahan dan riadah. Taman Eko Rimba Kota Damansara juga merupakan kepulauan hutan yang masih wujud dan dikekalkan di kawasan sekeliling yang pesat membangun dalam Daerah Petaling.

Pada 31 Januari 2009, kira-kira 50 orang penduduk Kota Damansara membawa sepanduk membantah pembinaan pasar hiper Carrefour. Penduduk terlibat dari penduduk Seksyen 11 terdiri dari Pangsapuri Gugusan Dedap, perumahan D'Villa Avenue, perumahan D'Villa Botany, perumahan D'Villa Equestrian, perumahan Bayu Damansara dan persatuan The Friends of Kota Damasara. Turut serta ialah mantan Ahli Dewan Undnagan Negeri Kota Damansara iaitu, Mohd Nasir Hashim, Presiden Persatuan Penduduk Kota Damansara, Dali Sardar dan Presiden Persatuan Ibu Bapa dan Guru dari Sekolah Kebangsaan Seksyen 11 Kota Damansara, Datuk Seri Che Khalib Mohamad Noh.

Pada September 2020, seorang penyewa lelaki yang pulang dari Sabah telah positif COVID-19 di Sunway Nexis Biz Suites, Kota Damansara. Lelaki itu telah dirawat di Hospital Sungai Buloh.

Geografi

Kedudukan 
Kota Damansara terletak di tengah-tengah negeri Selangor, berdekatan dengan Wilayah Persekutuan Kuala Lumpur ke timur laut. Kota Damansara merupakan sebuah bandar yang terletak di zon utara selian Majlis Perbandaran Petaling Jaya (MBPJ) yang bersempadan dengan Majlis Bandaraya Shah Alam (MBSA) di barat dan Majlis Perbandaran Selayang (MPS) di utara. KOta Damansara berjiran dengan petempatan lainnya seperti Kampung Selamat, iaitu sebuah kampung kecil di utara Kota Damansara. Saujana Damansara, Damansara Damai dan Bandar Sri Damansara pula terletak di timur laut Kota Damansara. Damansara Perdana merupakan petempatan di kawasan berbukit-bukau, Mutiara Damansara dan Kampung Bukit Lanjan iaitu petempatan orang asli di Selangor pula terletak di timur Kota Damansara. Di tenggara pula, Kota Damansara bersempadan dengan Bandar Utama manakala di selatan, Kota Damansara bersempadan dengan Tropicana dan Tropicana Indah (sebelum ini Damansara Indah). Bandar Pinggiran Subang, Subang Perdana, Kwasa Damansara dan RRI Sungai Buloh pula terletak di barat Kota Damansara.

Bentuk muka bumi 

Ciri-ciri pandang darat fizikal yang terdapat di Kota Damansara terdiri daripada sungai, bukit, kawasan perhutanan dan kolam air panas. Sungai Rumput merupakan satu daripada empat sungai di Kota Damansara. Sungai ini berpunca di Bukit Lanjan dekat Damansara Perdana di timur laut Kota Damansara, dan menaglir dengan pergerakan dari utara ke barat daya. Sungai Rumput akan bermuara di Sungai Damansara (atau Sungei Damansara) berhampiran Lapangan Terbang Sultan Abdul Aziz Shah di Subang. Dalam peta Malaya 1945 berskala 1:63,360 oleh Jabatan Ukur Negeri-negeri Melayu Bersekutu (FMS Survey), terdapat sebuah kolam air panas semula jadi di lembah Sungai Rumput, berdekatan dengan muara Sungai Lingsa. 

Sungai Simpai, Sungai Tambul dan Sungai Kembit merupakan sungai yang berpunca daripada Bukit Permatang Resam masing-masing punca terletak di Seksyen 10, Seksyen 11 dan Seksyen 9 Kota Damansara. Sungai Simpai mengalir di sepanjang petempatan di Seksyen 10 Kota Damansara dan bermuara di Sungai Tambul berhampiran dengan perumahan berjajar Jalan Cecawi 6/31. Manakala Sungai Tambul pula melalui kawasan perumahan di Seksyen 11 di hulu, kemudian menuju ke hilir dengan melalui kawasan perumahan Seksyen 6 di belah barat dan Seksyen 5 di belah timur. Sungai Tambul akan memasuki kawasan perindustrian Taman Sains Selangor sebaik sahaja Persiaran Surian dari Lebuhraya Bertingkat Damansara–Shah Alam merentasinya. Di sini juga, Sungai Tambul akan membuat pertemuan anatar Sungai Rumput sebagai hilir sungai. Sungai yang terakhir ialah Sungai Kembit yang akan melalui kawasan perumahan elit di Seksyen 9 Kota Damansara sebelum bermuara di Sungai Hampar di Kampung Baru Sungai Buloh.

Kawasan berbukit-bukau di Kota Damansara tertumpu di bahagian timur laut. Antara bukit yang bernama ialah Bukit Permatang Resam (dikenali juga Puncak Denai Tiga Puteri) dan Bukit Lanjan. Masing-masing mempunyai ketinggian  dan  dari paras laut. Bukit-bukit ini merupakan sebahagian daripada jajahan Hutan Simpan Sungai Buloh.

Kemudahan 

Kota Damansara dilengkapi dengan rangkaian pasaraya besar seperti NSK Trade City (dahulunya Aeon Big) dan Giant serta pusat membeli-belah seperti Sunway Giza, Emporis, Uptown Kota Damansara, Tropicana Garden dan juga The Strand. Terdapat juga dua buah hospital, Hospital Thomson Kota Damansara (dahulunya Hospital Tropicana) dan Hospital Pusrawi serta kawasan riadah dan rekreasi di Taman Rimba Riang di Seksyen 9, Hutan Simpan Komuniti di Seksyen 10 dan Padang Golf Seri Selangor. Ia juga dilengkapi dengan jalan yang berturap yang menghubungkan dengan bandar-bandar utama sekitarnya seperti Kwasa Damansara, Subang Jaya, Sungai Buloh dan Mutiara Damansara dengan Persiaran Surian, Persiaran Mahogani, Persiaran Kenanga, Persiaran Teknologi serta jalan-jalan di setiap seksyen.

Pendidikan

Sekolah kerajaan

Sekolah swasta 
 Sekolah Rendah Agama Kota Damansara 5 di Seksyen 5.
 Sekolah Rendah Islam Cahaya Taqwa di Seksyen 6.
 Pondok Turath Islam Baitussaasah di Seksyen 3.
 Sekolah Antarabangsa Sri KDU di Seksyen 2 atau Taman Sains Selangor.
 Pusat Pengajian Al Quran (Beana Quran Center)

Pengangkutan

Jalan raya 
Kota Damansara dihubungkan melalui persimpangan  di Lebuhraya Baru Lembah Klang (NKVE), persimpangan Surian dan persimpangan Seksyen 5 Kota Damansara di Lebuhraya Bertingkat Damansara–Shah Alam (DASH), dan persimpangan di Lebuhraya Damansara-Puchong (LDP). Berikut ialah jalan raya utama di Kota Damansara:

 Persiaran Surian
 Persiaran Mahogani
 Persiaran Kenanga
 Persiaran Sungai Buloh
 Persiaran Teknologi
 Persiaran Jati

Rel 
Terdapat tiga stesen transit aliran deras (MRT) di Kota Damansara. Ketiga-tiga stesen menyediakan perkhidmatan MRT Laluan Kajang yang menghala ke Stesen MRT Kwasa Damansara di barat Lembah Klang dan Stesen MRT Kajang di timur Lembah Klang. Hanya dua stesen sahaja yang beroperasi sehingga kini, iaitu Kota Damansara di sempadan Seksyen 2 dan Seksyen 4 dan Surian di Dataran Sunway. Satu stesen yang bernama Teknologi, di Taman Industri Sungai Buloh merupakan stesen simpanan yang dikelaskan sebagai stesen akan datang.

Bas 

Terdapat lima laluan bas yang melalui kawasan perumahan di sekitar Kota Damansara, iaitu 780 (Seksyen 8–Pasar Seni), 802 (Seksyen 11–LRT Kelana Jaya), T801 (MRT Kwasa Sentral–Seksyen 6 hingga 10), T805 (MRT Kota Damansara–Seksyen 4, 5 dan Taman Sains Selangor), T808 (MRT Surian-Seksyen 11). Kesemua laluan bas itu dikendali sepenuhnya oleh Rapid KL. Laluan bas 780 terletak di bawah Koridor Lebuhraya Persekutuan manakala 802, T801, T805 dan T808 terletak di bawah Koridor Damansara. 

Laluan bas lain seperti BET1, T803 dan T806 yang dikendalikan oleh Rapid KL dan 144C oleh Selangor Omnibus, kini tidak lagi berkhidmat disekitar Kota Damansara akibat penamatan laluan atau penstrukturan semula laluan bas tersebut. Berikut ialah senarai perhentian bas di Kota Damansara yang masih beroperasi sehingga kini.

Pentadbiran 

Kota Damansara ditadbirkan oleh Majlis Bandaraya Petaling Jaya yang berpusat di Jalan Pekaka 8/1D, Seksyen 8 Kota Damansara, mentadbir keseluruhan seksyen dan petempatan di Kota Damansara.

Politik

Dari segi politik, Kota Damansara dibawah parlimen Sungai Buloh. Ahli Dewan Undangan Negeri (ADUN) bagi Kota Damansara ialah Yang Berhormat Shatiri Mansor dari Pakatan Harapan (PKR) yang menyandang kerusi parlimen sejak Pilihan raya umum Malaysia 2018. Berikut adalah senarai ADUN Kota Damansara:

Tempat beribadah

Terdapat 18 buah surau di bawah kariah Masjid Kota Damansara, dan sebuah kuil Hindu di Seksyen 3 Kota Damansara yang bernama Kuil Sri Maha Mariamman. Berikut adalah senarai surau di Kota Damansara:

Rujukan

Pautan luar
 

Bandar di Selangor